CELEX: 32011R0868
Language: lv
Date: 2011-08-31 00:00:00
Title: Komisijas Īstenošanas regula (ES) Nr. 868/2011 ( 2011. gada 31. augusts ) par atļauju izmantot preparātu Lactobacillus plantarum (DSM 21762) un preparātu Lactobacillus buchneri  (DSM 22963) kā barības piedevas visām dzīvnieku sugām  Dokuments attiecas uz EEZ

1.9.2011   
            
            
               LV
            
            
               Eiropas Savienības Oficiālais Vēstnesis
            
            
               L 226/2
            
         KOMISIJAS ĪSTENOŠANAS REGULA (ES) Nr. 868/2011
   (2011. gada 31. augusts)
   par atļauju izmantot preparātu Lactobacillus plantarum (DSM 21762) un preparātu Lactobacillus buchneri (DSM 22963) kā barības piedevas visām dzīvnieku sugām
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 ir noteikts, ka piedevu izmantošanai dzīvnieku barībā jāsaņem atļauja, kā arī paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegti pieteikumi, lai saņemtu atļauju preparātam Lactobacillus plantarum (DSM 21762) un preparātam Lactobacillus buchneri (DSM 22963). Pieteikumiem bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
            
         
               (3)
            
            
               Minētie pieteikumi attiecas uz atļauju preparātam Lactobacillus plantarum (DSM 21762) un preparātam Lactobacillus buchneri (DSM 22963), lai tos izmantotu kā dzīvnieku barības piedevas visām dzīvnieku sugām un klasificētu piedevu kategorijā “tehnoloģiskās piedevas”.
            
         
               (4)
            
            
               Eiropas Pārtikas nekaitīguma iestāde (“Iestāde”) 2011. gada 15. marta atzinumā (2) secināja, ka Lactobacillus plantarum (DSM 21762) nav kaitīgas ietekmes uz dzīvnieku veselību, cilvēku veselību vai vidi un ka šis preparāts var uzlabot skābbarības ražošanu no zāles lopbarības, pazeminot pH līmeni un uzlabojot sausnas uzglabāšanu. Iestāde uzskata, ka īpašas pēcpārdošanas uzraudzības prasības nav nepieciešamas. Iestāde pārbaudīja arī ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Iestāde 2011. gada 7. aprīļa atzinumā (3) secināja, ka Lactobacillus buchneri (DSM 22963) nav kaitīgas ietekmes uz dzīvnieku veselību, cilvēku veselību vai vidi un ka šis preparāts var uzlabot skābbarības ražošanu, palielinot etiķskābes ražošanu. Iestāde uzskata, ka īpašas pēcpārdošanas uzraudzības prasības nav nepieciešamas. Iestāde pārbaudīja arī ziņojumu par barībā esošās barības piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (6)
            
            
               Preparāta Lactobacillus plantarum (DSM 21762) un preparāta Lactobacillus buchneri (DSM 22963) novērtējums liecina, ka Regulas (EK) Nr. 1831/2003 5. pantā paredzētie nosacījumi atļaujas piešķiršanai ir izpildīti. Tātad šos preparātus jāļauj izmantot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minētos preparātus, kas iekļauti barības piedevu kategorijā “tehnoloģiskās piedevas” un funkcionālajā grupā “skābbarības piedevas”, ir atļauts izmantot kā dzīvnieku barības piedevas atbilstīgi pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 31. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  EFSA Journal 2011; 9(3):2113.
   
      (3)  EFSA Journal 2011; 9(4):2138.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg organiskas vielas
               
            
                  
                     Tehnoloģisko piedevu kategorija. Funkcionālā grupa: skābbarības piedevas
                  
               
            
                  1k2071
               
               
                  —
               
               
                  
                     Lactobacillus plantarum (DSM 21762)
               
               
                  
                               
                           
                           
                              
                                 Piedevas sastāvs:
                              
                              preparāts Lactobacillus plantarum (DSM 21762), kas satur vismaz 5 × 1011 KVV/g piedevas
                           
                        
                               
                           
                           
                              
                                 Aktīvās vielas raksturojums:
                              
                              
                                 Lactobacillus plantarum (DSM 21762)
                           
                        
                               
                           
                           
                              
                                 Analīzes metode
                                  (1):
                              
                                           
                                       
                                       
                                          Skaitīšanas metode: virsmizkliedes metode, EN 15787
                                       
                                    
                                           
                                       
                                       
                                          Identifikācija: pulsējošā lauka gela elektroforēze (PFGE)
                                       
                                    
                        
               
                  Visas dzīvnieku sugas
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru un glabāšanas laiku.
                           
                        
                              2.
                           
                           
                              Piedevas minimālo devu drīkst pielāgot, ja to izmanto kopā ar citiem mikroorganismiem, piemēram, skābbarības piedevām.
                           
                        
                              3.
                           
                           
                              Drošības apsvērumi. Lietošanas laikā ieteicams izmantot elpceļu aizsarglīdzekļus un cimdus.
                           
                        
               
                  2021. gada 21. septembris
               
            
                  1k2072
               
               
                  —
               
               
                  
                     Lactobacillus buchneri (DSM 22963)
               
               
                  
                               
                           
                           
                              
                                 Piedevas sastāvs:
                              
                              preparāts Lactobacillus buchneri (DSM 22963), kas satur vismaz 5 × 1011 KVV/g piedevas
                           
                        
                               
                           
                           
                              
                                 Aktīvās vielas raksturojums:
                              
                              
                                 Lactobacillus buchneri (DSM 22963)
                           
                        
                               
                           
                           
                              
                                 Analīzes metode
                                  (1):
                              
                                           
                                       
                                       
                                          Skaitīšanas metode:
                                       
                                    
                                           
                                       
                                       
                                          virsmizkliedes metode, EN 15787
                                       
                                    
                                           
                                       
                                       
                                          Identifikācija: pulsējošā lauka gela elektroforēze (PFGE)
                                       
                                    
                        
               
                  Visas dzīvnieku sugas
               
               
                  —
               
               
                  1 × 108
                  
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru un glabāšanas laiku.
                           
                        
                              2.
                           
                           
                              Piedevas minimālo devu drīkst pielāgot, ja to izmanto kopā ar citiem mikroorganismiem, piemēram, skābbarības piedevām.
                           
                        
                              3.
                           
                           
                              Drošības apsvērumi. Lietošanas laikā ieteicams izmantot elpceļu aizsarglīdzekļus un cimdus.
                           
                        
               
                  2021. gada 21. septembris
               
            
         (1)  Sīkāka informācija par analīzes metodēm atrodama Kopienas references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.